**הקרן למענקי מחקר**

# קול קורא למחקרים בתחומי התרבות והספורט לשנת 2022

**-הקול הקורא מופנה לנשים וגברים כאחד-**

##

תוכן עניינים

[א. מבוא 2](#_Toc114557181)

[ב. תנאי הסף 3](#_Toc114557182)

[ג. תנאי ביצוע 4](#_Toc114557183)

[ד. מיון והערכת ההצעות 5](#_Toc114557184)

[ה. ביצוע התכנית 6](#_Toc114557185)

[ו. כללים ועקרונות 7](#_Toc114557186)

[ז. זכויות המשרד 7](#_Toc114557187)

[ח. שאלות ופניות 8](#_Toc114557188)

[ט. הגשת ההצעות (תוכן ההצעה ומסמכים נלווים) 8](#_Toc114557189)

[י. מועד אחרון להגשת הצעות המחקר 14](#_Toc114557190)

**CTRL לחיצה למעבר קישור+**

**הקרן למענקי מחקר**

# קול קורא למחקרים בתחומי התרבות והספורט לשנת 2022

## מבוא

1. **רקע**: **במסגרת תכנית העבודה לשנת 2022, משרד החדשנות, המדע והטכנולוגיה (להלן –המשרד) ומשרד התרבות והספורט פועלים יחד לקידום פעילות מחקר** יישומי **באקדמיה ומכוני המחקר בתחומי העניין של משרד התרבות והספורט הנוגע לקהילת הספורטאים.**

**במסגרת זו שני המשרדים מפרסמים במשותף קול קורא המבקש לקבל הצעות מחקר בנושא הבא: קידום מחקרים יישומיים בספורט הישגי נשים בישראל**

תינתן עדיפות למחקרים שיעסקו ב:

* היבטים אנטומיים ופיזיולוגיים בעלי השפעה על בריאות ו/או ביצועים בספורטאיות הישג
* השפעות המחזור החודשי ותסמיניו (לדוגמה תסמונת PMS) על סיכון לפציעות שונות, שינויים ביומכניים; ביצועים הישגיים (יכולת אירובית, כוח ועוד); התאוששות (שינה ו-wellness); מטבוליזם; ויסות חום; היבטיים תזונתיים
* נטילת גלולות למניעת הריון והשפעתן על מגוון רחב של היבטים ספורטיביים (סיכון לפציעה, תגובתיות לאימון, ביצועים ועוד)
* תגובתיות והסתגלות לסוגי אימונים שונים- פיזיים, אתלטיים, מנטאלים ועוד בקרב ספורטאיות.
* אסטרטגיות איתור וטיפוח ספורטאיות צעירות מצטיינות
* היבטים מנטאליים ופסיכולוגיים בספורטאיות הישג צעירות ו/או בוגרות

**למען הסר ספק, בכל תחומי ונושאי קול קורא זה,** על המחקרים להיות בעלי היתכנות יישומית**.**

מועדי הגשה

**• המועד האחרון להגשת ההצעות על ידי החוקרים:** 31.10.2022 **עד השעה 15:00 (סעיף י.1. להלן).**

**• המועד האחרון להגשת הצעות על ידי המוסדות:** 3.11.2022 **עד השעה 15:00 (סעיף י.2. להלן).**

1. **תקציב:**

**הפעילות בתחום זה מתוקצבת בסכום של עד** 1 מיליון ₪ **בכפוף לזמינות משאבים תקציביים.**

**המימון המרבי למחקר (לתקופה של שנתיים) הוא:** 250,000 ₪

## תנאי הסף

**רשאים להגיש הצעות מציעים העומדים בכל תנאי הסף להלן:**

* 1. "המוסד**" -** מוסד מוכר להשכלה גבוהה בישראל, כמשמעותו בחוק המועצה להשכלה גבוהה, התשי"ח-1958 וכן מכון מחקר בישראל שהוא מלכ"ר, חל"צ, חברה ממשלתית או יחידה ממשלתית (כגון: בתי חולים, מרכזי מחקר ופיתוח אזוריים).

**לעניין זה: "מכון מחקר" משמעו – גוף אשר חלק ניכר מפעילותו קשור לקידום המחקר בחזית הידע העולמי, ברשותו תשתית ציוד לביצוע מחקרים, והחוקרים אשר מועסקים במסגרתו עוסקים בין היתר בפרסום מאמרים מטעמו בעיתונות מדעית בינלאומית ובהצגת עבודות בכנסים בינלאומיים.**

* 1. **בהצעה המוגשת על ידי מספר מוסדות, כל אחד מהם יענה על הגדרת "מוסד" כהגדרתו לעיל.**
	2. **החוקר הראשי בהצעת המחקר מטעם המוסד הוא חבר סגל במוסד בעל תואר** Ph.D. **או** M.D.**, המועסק באופן קבוע או נמצא במסלול לקביעות במוסד,** או פרופסור אמריטוס במוסד **(להלן –** "**החוקר הראשי").**

במידה וישנו חוקר חבר סגל המנהל קבוצת מחקר עצמאית שאינו בעל תואר Ph.D. - מוסד המחקר יוכל להגישו בצירוף נימוקים, המלצה מטעמם וקורות חיים אשר יבחנו על ידי המדען הראשי או מי מטעמו, כל מקרה לגופו.

* 1. חוקר ראשי שיש לו מענק מחקר פעיל הממומן על ידי המשרד במסלול הלאומי בשנת 2023 או הצעה מקול קורא הלאומי משנת 2022 שעבר שלב א' (כאמור הגיש קדם-הצעה) וכן במסגרתו הגישו או יגישו הצעה מלאה, לא יהיה רשאי להגיש בקשה במסגרת קול קורא זה, כאמור בסעיף ו. להלן. חוקר ראשי שיש לו מענק מחקר פעיל יכול להגיש הצעה אחת כחוקר משני כל עוד אין לו מענק מחקר פעיל אחר הממומן על ידי המשרד במסלול הלאומי בו הוא משמש כחוקר משני. למען הסר ספק, הגבלה זו אינה חלה על מחקרים שהם בשיתוף פעולה בינלאומי.
	2. **ההצעה תכלול תכנית לביצוע מחקר בעל היתכנות יישומית בתחומים המפורטים** בסעיף א. לקול קורא זה.
	3. התכנית אינה מיועדת למימון מחקרים בתעשייה. עם זאת, חוקרים מהתעשייה או מהמגזר השלישי יכולים להיכלל בהצעה המוגשת על ידי מוסד כחוקרי משנה או קבלנים המספקים שירותים לקבוצת מחקר במוסד (אם בשעות ייעוץ, אם בהכנת חומרים ומתקנים), אולם לא יוכרו כקבוצת מחקר נפרדת. יודגש כי חוקרים וגופים מחוץ למוסד ייכללו במחקר רק אם נדרשת מומחיות מיוחדת אשר לא קיימת במוסדות השותפים להצעה.

## תנאי ביצוע

**מחקר המוצע לביצוע במסגרת קול קורא זה נדרש להתבצע על פי הכללים הבאים:**

* 1. **המחקר יבוצע תחת המוסד המציע.**
	2. **המחקר יבוצע בהתאם לתנאי קול קורא זה, להוראות ה"הסכם כולל למחקרים" ולנהלי הקרן הנמצאים בקישור שלהלן –** [**לחץ/י כאן**](https://www.gov.il/he/departments/policies/most_researchprocedures2016) **(על עדכוניהם מעת לעת).**
	3. **תכנית המחקר תיבנה במסגרת שנתית, לתקופה שלא תפחת משנה ולא תעלה על שנתיים.**
	4. **חודשיים לפני תום כל שנת מחקר יוגש דו"ח מדעי שנתי בצירוף בקשת המשך לשנה נוספת, אשר תכלול פירוט המחקר שבוצע ושלבי המחקר, התייחסות לאבני הדרך ותכנית העבודה לשנת המחקר העוקבת. הגשת דו"ח מדעי יעשה בהתאם להוראות הסכם הכללי ונהלי המשרד.**
	5. **דו"ח מדעי סופי בסוף שנת המחקר האחרונה, יכתב על גבי הטופס המיועד לכך ויכלול פירוט של כל שלבי המחקר, תוצאות המחקר וכן ניתוח ומסקנות המחקר.**
	6. **המימון המרבי לביצוע מחקר (לתקופה של 2 שנים) עבור כל אחד מהתחומים צוינו בפרק ב. לעיל. הסכומים מתייחסים למחקר הנמשך שנתיים.**
	7. **תקציב המחקר יכלול: כוח-אדם מחקרי, ציוד, חומרים, הוצאות אחרות (שונות) ותקורה.**
	8. **לפירוט בנוגע להוצאות אסורות, תקציב מקסימלי לסעיפים מסוימים, ופעילויות חובה במסגרת התקציב יש לעיין בנהלי הקרן בקישור שלהלן –** [**לחץ/י כאן**](https://www.gov.il/he/departments/policies/most_researchprocedures2016)**.** תקציב המוצע במסגרת הצעת המחקר ייעשה לפי הכללים המפורטים בנוהל זה.

**לתשומת ליבכם, במסגרת קול קורא זה אין לכלול כנס, דו"ח התכנות יישומי ויישוג.**

* 1. הסכומים הרשומים לכל תחום מיועדים לידיעה והערכת סיכויי זכייה בלבד ואינם מחייבים את המשרד.
	2. **המוסד יפעל בהתאם להוראות החלטת ממשלה מספר 2575 ובהתאם, ידווח למשרד  על  כל  רישום פטנט ועל  כל  ניצול מסחרי הנובע מהידע באמצעות דיווח שנתי למשרד.** [קידום ופיתוח ידע הנוצר במימון מענקי מחקר ממשלתיים | מספר החלטה 2575 | משרד ראש הממשלה (www.gov.il)](https://www.gov.il/he/departments/policies/2004_des2575)

## מיון והערכת ההצעות

* 1. **ההצעות תועברנה לשלב ההערכה והשיפוט על ידי ועדת השיפוט המקצועית שתמונה לשם כך ע"י שני המשרדים. הועדה עשויה להסתייע בעבודתה, ככל שתמצא לנכון, גם בסוקרים חיצוניים (כמפורט מטה).** ועדת השיפוט תכלול מומחים מהאקדמיה, ובמידת הצורך גם מומחים מהמגזר הפרטי או הציבורי, כולל מהתעשייה.
	2. **הליך השיפוט יתבסס על מצוינות מדעית וישימות ויכלול הערכת ההצעות ודירוגן. המלצות ועדת השיפוט תועברנה להנהלת הקרן לדיון וקבלת החלטות.**
	3. **ההצעות תוערכנה על פי אמות מידה מקצועיות כאשר הבסיס להערכת ההצעות יהיה כדלהלן:**
		+ - **רמה מדעית (20%): מצוינות מדעית וטכנולוגית, הבסיס המדעי של המחקר.**
			- **מידת החדשנות (20%)**: **מידת החדשנות והמקוריות של המחקר המוצע בהשוואה לידע שהצטבר בארץ ובעולם.**
			- **מתודולוגיה (20%): המידה שבה השיטה המוצעת לביצוע המחקר היא איכותית, ברת ביצוע ותואמת את מטרות המחקר.**
			- **פוטנציאל יישומיות ומידת הרלוונטיות ותרומה למשרד התרבות והספורט (30%):** **פוטנציאל תרומת המחקר המוצע לקידום ספורטאיות ההישג של ישראל**
			- **יכולת הביצוע של החוקר וקבוצת המחקר (10%):** **תיבחן בהסתמך על ניסיון, הישגים קודמים וכישוריהם של החוקרים והאמצעים העומדים לרשותם (במידה והצעת המחקר כוללת מספר קבוצות מחקר, יש להתייחס לרמת שיתוף הפעולה ביניהן וחיוניותו למחקר).**

יובהר כי אמות המידה והמשקלות ישמשו את וועדת השיפוט ככלי עזר לגיבוש מבנה הערכה מקיף ובסיס השוואתי בין ההצעות. הניתוח המקיף ודירוג ההצעות על ידי ועדת השיפוט לא יהיה כפוף ל"ציון" שיתקבל כתוצאה מהערכת כל הצעה ע"י הגורם המעריך. בין היתר, במקרה שהוועדה מבחינה בהצעות ברמת איכות דומה, הוועדה רשאית לשקול בחיוב מתן העדפה לאוכלוסיות הזכאיות לייצוג הולם.

* 1. העברת ההצעות להערכת סוקרים חיצוניים: המשרד עשוי להעביר את ההצעה לסוקרים חיצוניים לשם קבלת חוות דעת מקצועיות ודירוג הצעות, כגורם מסייע לוועדת השיפוט. המשרד רשאי להעביר, לפי שקול דעתו, הצעות לעיונם וחוות דעתם של גורמים חיצוניים כמו גופי ממשלה או רשות ציבורית**.** סמכות ההחלטה לדירוג ההצעות נמצאת בידי חברי ועדת השיפוט ונציגי המשרד בלבד, אשר רשאים להסתייע בחוות הדעת של הסוקרים החיצוניים או להתעלם מכולה או חלקה, לפי שיקול דעתם המקצועי.

הנחיות כלליות להגשת הצעות המחקר מופיעות ב"מדריך למשתמש בפורטל"

מערכת קדמת מדע

## ביצוע התכנית

* 1. **המשרד לא ידון בהצעות אשר תוגשנה באיחור או שלא בהתאם לתנאים המפורטים בקול קורא זה, ונהלי הקרן.**
	2. **על פי הצפי, ההחלטה על ההצעות הזוכות תיעשה במהלך הרבעון האחרון של שנת 2022, בהתאם לכללים ובכפוף לאישור תקציב המדינה ולזמינות התקציב לשנת 2022.**
	3. **חתימה על התקשרות לביצוע המחקר מותנית בעמידת המוסד בכלל תנאי ההסכם הכולל למחקרים לעניין זה, בטופס פרטי ההתקשרות, לרבות בקיומן של ערבויות וביטוחים כנדרש.**
	4. **אישור תקציב המחקר וחתימה על התקשרות לביצוע המחקר מותנים בזמינות תקציבית.**
	5. **עם החתימה על ההסכם על החוקר להצהיר כי המשרדים הם הגורם המממן היחידי של המחקר, למעט גורמי מימון שאינם ממשלתיים אשר הוצגו במסגרת הצעת המחקר ואושרו על ידי המשרד. ובכל מקרה, יודגש כי לא יתאפשר כפל מימון באמצעות המשרד, כאמור בסעיף ו.** להלן.
	6. **המוסד אינו רשאי להעביר או להמחות את זכויותיו לפי קול קורא זה, כולן או חלקן.**

## כללים ועקרונות

1. **חוקר ראשי (ראש קבוצת מחקר) יוכל להגיש הצעה אחת בלבד בקול קורא זה כ"חוקר ראשי-מרכז פרויקט" (PI). חוקר ראשי יוכל להשתתף כ"חוקר משני" (co-PI) בהצעה נוספת אחת בלבד בקול קורא זה.**
2. **חוקר שהגיש הצעת מחקר לקולות קוראים במסגרת הלאומית בשנת 2022 לא יוכל להגיש הצעה במסגרת קול קורא זה.**
3. **חוקר שיש לו מחקר פעיל במסלול הלאומי במימון משרד המדע אשר בשנת 2022 תהיה זו שנתו האחרונה למחקר, יוכל להגיש הצעה לקול קורא זה. ככלל, המשרד יממן לא יותר מאשר מחקר אחד במסלול הלאומי ומחקר אחד במסלול הבינ"ל לחוקר בכל נקודת זמן.**
4. **כפל מימון - לא יינתן מימון לאותו מחקר או מחקר דומה במסגרת אחרת של המשרד או מחקר הממומן על ידי משרדי ממשלה אחרים או על ידי קרנות ציבוריות כמו הקרן הלאומית למדע (ISF),**
5. **שאר הנהלים מפורטים בנהלי קרן המחקרים נמצאים בקישור שלהלן –** [**לחץ/י כאן**](https://www.gov.il/he/departments/policies/most_researchprocedures2016)**.**

## זכויות המשרד

* 1. המשרד רשאי **לבטל** את הקול הקורא או חלקים ממנו או לפרסם קול קורא חדש ללא מתן הסברים למציעים או לכל גורם אחר וללא הודעה מוקדמת.
	2. המשרד **רשאי**, בכל עת, בהודעה שתפורסם, להקדים או לדחות את המועד האחרון להגשת בקשות וכן לשנות מועדים ותנאים אחרים הנוגעים לקול הקורא על פי שיקול דעתו
	3. המשרד רשאי לפנות במהלך הבדיקה וההערכה למציע, כדי לקבל הבהרות להצעה, לבקש פרטים נוספים או כל מסמך או מידע אחר הדרושים לדעתו לשם בדיקת ההצעות או קבלת החלטה.
	4. **המשרד שומר לעצמו את הזכות לפסול מציע אשר כלל בהצעתו מידע שקרי או מטעה.**
	5. **המשרד רשאי לדרוש שיתוף פעולה בין קבוצות חוקרים שהגישו תכניות מחקר דומות או משלימות כתנאי להגשת הצעות מלאות או כתנאי לזכייה.**
	6. **המשרד רשאי לקבוע את גובה המימון שיינתן לזוכה ואת פרטי התקציב, בהתאם להתרשמותו מצרכי ההצעה. במקרה בו גובה המימון המאושר נמוך מהתקציב שבהצעה, יתבקש הזוכה להגיש תכנית תקציבית מתוקנת בהתאמה.**
	7. לא ניתן להגיש ערר על המלצות ועדת השיפוט מטעמים מקצועיים.
	8. אין באמור **לעיל** כדי לפגוע בזכויות המשרד לפי חוק חובת המכרזים, התשנ"ב–1992 או תקנותיו או לפי כל דין אחר.

## שאלות ופניות

החוקרים מתבקשים להפנות שאלות ובירורים בנושאים אדמיניסטרטיביים למוסד בלבד. המוסד יפנה למשרד בבירור לפי הצורך.

בשאלות לבירור בנושאים מדעיים ניתן לפנות:

ד"ר שרון יגור-קרול

מנהלת תחום מדעי הרפואה, משרד החדשנות, המדע והטכנולוגיה

02-5411862

sharonyk@most.gov.il

## הגשת ההצעות (תוכן ההצעה ומסמכים נלווים)

* 1. ההצעות תוגשנה באמצעות רשות המחקר במוסד, ותהינה מאושרת וחתומות על ידי מורשה חתימה מטעם המוסד ועל ידי החוקר הראשי, בצירוף חותמת המוסד.
	2. ההגשה תיעשה באמצעות המערכת המקוונת "**קדמת המדע**" בקישור שלהלן: <https://kf.most.gov.il>
	3. הנחיות למילוי הטופס המקוון והמסמכים הנדרשים לצירוף מופיעים באתר המשרד ובמדריך למשתמש בפורטל במערכת "קדמת המדע".
	4. משתמשים חדשים - על מנת להגיש את ההצעה יש צורך בהקמת משתמש חדש ואישורו על ידי מרכז הפעילות במוסד.
	5. בכל בעיה טכנית בהגשה ניתן לפנות באמצעות "כפתור" פניית שירות שבתוך פורטל קדמת המדע. יודגש כי הפניות יכולות להתבצע אך ורק באמצעות מרכזי הפעילות במוסד.
	6. **תוכן ההצעה ומסמכים נלווים**

ההנחיות שלהלן מחולקות ל-2 חלקים:

1. מסמכים אשר יש להכין **טרם** הזנת ההצעה במערכת קדמת המדע: תכנית מחקר – הצעה מלאה, קורות חיים, אישורים/מסמכים נוספים שנדרשים.
2. נתונים/מידע נוסף שיש להזין בפורטל קדמת המדע

במהלך ההגשה בפורטל נדרש למלא שדות מידע וכן לצרף מסמכים (צרופות). מומלץ להכין מראש את הצרופות הנדרשות טרם הגשת ההצעה בפורטל.

* 1. **להלן רשימת הצרופות הדרושות טרם הזנת ההצעה במערכת קדמת המדע:**

**כללי:**

* **תכנית מחקר – הצעה מלאה**
* **קורות חיים** (של כל חוקר שותף במחקר).

 **תלוי תחום מחקרי:**

* **אישור ועדת הלסינקי** (אישור הוועדה / אישור פניה לוועדה / תצהיר)
* **אישור משרד החינוך** (אישור הוועדה / אישור פניה לוועדה / תצהיר)
* **אישור ניסוי בבעלי חיים** (אישור הוועדה / אישור פניה לוועדה / תצהיר)
* **אישור ניסוי בצמחים** (אישור הוועדה / אישור פניה לוועדה / תצהיר)
* **אישור שימוש בפתוגנים עמידים** (אישור הוועדה / אישור פניה לוועדה / תצהיר)
* **אישור בשימוש ערכי טבע מוגנים** (אישור הוועדה / אישור פניה לוועדה / תצהיר)
1. להלן פירוט הנחיות לכל צרופה נדרשת:
2. **תכנית מחקר - הצעה מלאה**
3. על תכנית המחקר המוצעת להיות מוגשת בפורמט "טופס תכנית מחקר –הצעה מלאה".
4. דרישות טכניות:
	* + - **שפה**: תכנית המחקר על כל חלקיה תיכתב באנגלית בלבד.
			- **פונט**: Times New Roman בגודל: 11
			- **מרווח שורות מינימלי**: 1.5
			- **מספר עמודים מירבי**: 10 (כולל איורים וגרפים, לוחות זמנים ותכנית עבודה (גאנט). לא כולל בביבליוגרפיה)
			- **פורמט קובץ הצרופה**: PDF (לאחר מילוי הטופס יש לשמור בפורמט PDF)
			- **נפח מירבי לצרופה:** 2.5 מגה בייט.
5. דרישות תוכן:

להלן פירוט התוכן הנדרש בכל פרק של תכנית המחקר:

|  |  |  |
| --- | --- | --- |
| **הנחיות לפרקי הצעת המחקר** | **Section** | **#** |
| תקציר עד 250 מילים (מקסימום 1,500 תווים) ללא איורים, המתאר את תכנית העבודה של קבוצות המחקר, לרבות רקע, מטרות, מתודולוגיה והתוצאות אותן מעוניינים להשיג.  | **Abstract** | 1 |
| רקע מדעי והיתרון היחסי של המחקר המוצע על הידוע. | **Scientific background and state of the art** | 2 |
| מטרת המחקר ומטרות ספציפיות. | **Research objectives and specific aims** | 3 |
| תיאור מפורט של תכנית המחקר, כולל שיטות מרכזיות. | **Detailed description of the proposed research** | 4 |
| החשיבות, החדשנות והיתרונות של המחקר המוצע. | **Significance, innovation and potential benefits of the proposed research** | 5 |
| ישימות צפויה ופיתוח טכנולוגי עתידי. | **Applicability** | 6 |
| תיאור תכנית העבודה, גאנט ואבני דרך.**יש לכלול תיאור מילולי של שלבי העבודה (של כל קבוצת מחקר). כל שלב יהיה תחום בזמן התחלה ובזמן סיום.**תכנית העבודה תסוכם בתרשים של לוח זמנים (תרשים גאנט), בו נתונים השמות המקוצרים של השלבים, מועדי התחלה וסיום של כל שלב פרוסים על ציר זמן. לטבלה תצורף מקרא המפרט את שלבי העבודה.**דוגמה לתרשים לוח זמנים (גאנט) נמצא ב** "**טופס תכנית מחקר – הצעה מלאה**".  | **Work plan and Gantt** | 7 |
| רשימת מאמרים רלוונטיים ביותר להצעת המחקר. **יש לסמן בכוכבית את חמשת המקורות הרלבנטיים ביותר לתכני המחקר ושאינם של מגישי הבקשה.** | **Bibliography** | 8 |

1. **קורות חיים**
2. יש לצרף קורות חיים עבור כל אחד מהחוקרים השותפים במחקר.
3. על קורות החיים להיות בפורמט "טופס קורות חיים"*(פורמט BIOSKETCH)*
4. יש לעקוב אחר דרישות התוכן המופיעות בטופס.
5. מספר עמודים כולל לקורות החיים: 2
6. **אישורים**

יש לצרף את האישורים המפורטים להלן (אישורי פנייה לגורמים השונים או אישורים סופים), בהתאם לצרכי המחקר, ככל שנמצאים בידי המוסד במועד הגשת ההצעות. במידה ולא קיים יש לצרף הצהרה (במלל חופשי) כי במידה וההצעה תאושר החוקר יעביר את האישור וזאת בהתאם לנדרש לצורכי המחקר.

1. **אישור ועדת הלסינקי** - לתכניות מחקר הכרוכות בניסויים קליניים בבני אדם יש לצרף אישור פנייה לוועדת הלסינקי.
2. **אישור משרד החינוך** - לתכניות מחקר הכרוכות בניסויים הנערכים בבתי-ספר יש לצרף אישור משרד החינוך
3. **אישור ניסוי בבעלי חיים -** לתכניות מחקר הכרוכות בניסויים בבעלי חיים יש לצרף טופס הבקשה המפורט שהוגש על ידי חוקרים לוועדה לפיקוח על ניסויים בבעלי חיים
4. **אישור ניסוי בצמחים -** לתכניות מחקר הכרוכות בניסויים בצמחים מהונדסים ובמיקרואורגניזמים הקשורים אליהם יש לצרף טופס הבקשה המפורט שהוגש על ידי החוקרים לוועדה לצמחים מהונדסים
5. **אישור שימוש בפתוגנים מסוכנים (מחוללי מחלות) -** לתכניות מחקר הכרוכות בניסויים במחוללי מחלות ביולוגיים, על החוקר לספק אישור למחקר במחוללי מחלות ביולוגיים\* מוועדה מוסדית ייעודית ובהיעדר ועדה מוסדית מהוועדה החיצונית של המועצה להסדרת מחקרים במחוללי מחלות ביולוגיים.

\*מחוללי מחלות ביולוגיים: רשימת הפתוגנים (חיידקים, נגיפים, פטריות וטוקסינים) הנקובים בתוספת לחוק הסדרת מחקרים במחוללי מחלות ביולוגיים (מעודכנת לשנת 2021).

1. **אישור שימוש בערכי טבע מוגנים -** לתכניות מחקר הכרוכות בשימוש בערכי טבע מוגנים יש לצרף אישור אותו מנפיקה רשות הטבע והגנים.

**אין לצרף מסמכים נוספים מעבר למסמכים אשר התבקשו בקול הקורא זה.**

* 1. **הנחיות להזנת נתונים נוספים בפורטל קדמת מדע:**

את הצעת המחקר יש להגיש דרך פורטל "[קדמת מדע](https://kf.most.gov.il/SignIn)". הנחיות להגשה ולאופן העבודה בפורטל ניתנות ב- מדריך לפורטל "קדמת מדע".

**בלשוניות הבאות יש להזין נתונים נוספים ע"פ הפירוט הבא:**

**ב.1. לשונית "נתוני מחקר"**

* + **תקציר - יש למלא תקציר בעברית ובאנגלית מוגבל לעד 250 מילים (מקסימום 1,500** תווים**)**
	+ **יישומיות – יש למלא פרטים על פוטנציאל יישומי של ההצעה בשפה העברית ולענות על השאלות הקשורות לאופי המחקר– מוגבל ל- 5,000** תווים**.**
	+ **חשיבות המחקר – יש לפרט את חשיבות המחקר בארץ/בעולם בשפה העברית/אנגלית – מוגבל ל- 500** תווים**.**

**ב.2. לשונית "צוות המחקר" –**

**יש** להוסיף **את החוקרים ואת מרכז הפרויקט. ניתן לעשות זאת בלחיצה על כפתור "חדש"**

**עבור כל קבוצה יוזן חוקר שהוא ראש קבוצה, כאשר מגיש ההצעה הינו ראש קבוצה ומוגדר כמרכז פרויקט.**

**לאחר מכן, מרכז הפרויקט ימלא מידע ונתונים אודות צוות המחקר עבור כל אחת מהקבוצות.**

**יש לפרט את תפקיד חבר הצוות במחקר. (אם לא ידועים עדיין פרטי החוקר אין חובה להזין את פרטיו האישיים).**

ב.3. לשונית "זמינות" –

**יש לתאר את כלל המחקרים בביצוע בנושאים כלשהם בהם עוסקים החוקרים. במידה והחוקרים לא עוסקים בפרויקטים מקבילים יש לסמן את ההצהרה "לכלל צוות החוקרים אין מעורבות בפרויקטים אחרים".**

**ב.4. לשונית "בקשת תקציב" –**

* על החוקר להזין **בפורטל "קדמת מדע"**  את התקציב המבוקש עבור ההצעה לרבות הצדקת תקציב בשפה האנגלית ולא יותר מהתקציב המוגדר בקול הקורא.
* מגבלות התקציב לסעיפים השונים מופיעים בנהלי הקרן בקישור שלהלן –

 [נהלי עבודה – פרויקטים ומלגות הממומנים על ידי משרד החדשנות, המדע והטכנולוגיה | משרד החדשנות, המדע והטכנולוגיה (www.gov.il)](https://www.gov.il/he/departments/policies/most_researchprocedures2016)

**ב.5. לשונית "תמיכות נוספות"** – יש לפרט מענקים ותמיכות אחרות ככל שנתקבלו למחקר המוצע. במידה ולא התקבל מימון מקרן נוספת יש לסמן "אין לי מקורות מימון נוספים". בנוסף יש להצהיר האם ההצעה הוגשה למימון ע"י קרנות נוספות. במידה וכן יידרש לפרט מהי הקרן אליה הוגשה ההצעה.

ב.6. לשונית "סיכום תקציב" –

לתצוגה בלבד – ניתן לייצא את סיכומי התקציב לצורך בדיקה והתרשמות

לתשומת הלב- עדכון קובץ האקסל אינו מעדכן את נתוני התקציב בטופס המקוון.

**ב.7. לשונית "סוקרים" –** יש לציין 5 סוקרים מישראל בלבד (ללא ניגוד עניינים).

**ב.8. לשונית "מסמכים ואישורים" –** יש לצרף את המסמכים והאישורים בהתאם לדרישות שלעיל (סעיף ט.1.א. - רשימת הצרופות)

 **ב.9. לשונית "הגשה" -** **לאחר מילוי הטופס ע"י כלל קבוצות המחקר, על כל אחד מהחוקרים לאשר ולסמן את שדות ההצהרה.**

יודגש כי, בכל עת ניתן ללחוץ על "כפתור" בדיקת תקינות על מנת לוודא כי ההצעה מולאה בהתאם לדרישות.

הפקת דו"ח הצעה

**לאחר השלמת מילוי כל פרטי ההצעה, חובה להפיק דוח לפני שליחת ההצעה. הדו”ח מהווה תמונת מצב של כל פרטי ההצעה שנשלחה ומכיל את כל המסמכים שצורפו להצעה. כפתור הפקת דו”ח מוצג רק למרכז הפרויקט.**

**יצוין כי רק לאחר מילוי כל השדות הרלוונטיים והפקת הדוח יופיע "כפתור"** שליחה **(שליחת ההצעה למרכז הפעילות במוסד).**

## מועד אחרון להגשת הצעות המחקר

* 1. **המועד האחרון להגשת ההצעות על ידי החוקרים באמצעות המערכת המקוונת אל מרכז הפעילות במוסד הוא** עד יום **שני**, ה-**31.10.2022** , עד השעה 15:00**. לאחר מועד זה תיסגר המערכת בפני החוקרים ולא תהיה אפשרות עוד להגיש הצעות. לאחר** הגשת **ההצעה על ידי החוקר היא תעבור לאישור המוסד, אשר יוכל לערוך בה שינויים ותיקונים.**
	2. המועד האחרון להגשת ההצעות על ידי **המוסדות** הוא עד יום **חמישי**, ה- **3.11.2022**, עד השעה 15:00**.** (להלן – **המועדים הקובעים**). זהו המועד בו נדרשים המוסדות לאשר את ההצעות באמצעות המערכת המקוונת באופן סופי.

**הצעה אשר לא תאושר ותוגש במערכת המקוונת על ידי המוסד עד למועד זה – לא תידון.**

**לתשומת לבכם, מילוי הטופס המקוון במערכת** [**קדמת מדע**](https://kf.most.gov.il/SignIn)**, היא פעולה הדורשת זמן ולכן מומלץ להתחיל בהליך ההגשה זמן רב טרם המועד הקובע ולא ברגע האחרון, וזאת בשל קשיים ועיכובים מגוונים העשויים להיגרם: ניתוק מהרשת, קבצים לא תקינים, קבצים כבדים, חתימות מורשי החתימה וכד'**.

**הצעות אשר תגענה באיחור או שלא תוגשנה בהתאם למפורט לעיל, תדחינה על הסף.**

**מסמך זה מנוסח בלשון זכר מטעמי נוחות בלבד. בכל מקום בו הפנייה במסמך מנוסחת בלשון זכר, הכוונה לגברים ולנשים כאחד.**